text: Mand fundet druknet i Haderslev
  18 august 2013 kl. 06.16
  Vidner opdagede død mand ligge i havnebassinet. Politiet underretter de pårørende.
  En midaldrende mand har mistet livet i Haderslev ved en drukneulykke.
  Manden blev set ligge i havnebassinet ved halv syv-tiden søndag morgen, og derefter blev der slået alarm.
  - Vi er ude for at underrette de pårørende, siger vagtchef Søren Strægaard hos politiet.
  Umiddelbart formoder politiet, at manden faldt i vandet og druknede enten lørdag aften eller natten til søndag.
  